**NTNU Fakultet for arkitektur**

**Norges teknisk-naturvitenskapelige og billedkunst**

**universitet**

**Fakultetsstyremøte 1 – 2014**,

 **Møteprotokoll fra fakultetsstyret 6. februar 2014**

 **Sted: Kunstakademiet KIT.**

*Referat 6.2*

**Til stede:**

**Styret:**

Nils Marstein, Sivilarkitekt, Leder.

Ingerid Helsing Almaas, Sivilarkitekt, Fast ekstern.

Tine Hegli, Sivilarkitekt, Fast ekstern.

Johan Arnt Haarberg, Adm.leder, Fast ekstern.

Anne Beim, Professor. Vara ekstern

Gisle Løkken, Sivilarkitekt. Vara ekstern. Møter fast.

Thorbjørn Sørensen, Kunstner. Vara ekstern.

Anne Karin Furunes, Professor. Fast ansatt undervisning/forsker

Eli Støa, Professor. Fast ansatt undervisning/forsker

Geir Hansen, Førsteamanuensis Fast ansatt undervisning/forsker

Marianne Knapskog, Stipendiat. Midlertidig ansatt/forsker

Elin Røsok, Rådgiver. Fast ansatt tekn./adm.

Ellen Aga Kildal, Student Stud.rep

Elisabeth Beate Slåttsveen, Student Stud.rep

**Administrasjonen**

Fredrik Shetelig, Dekan.

Gunnar Parelius, Prodekan undervisning.

Lars Aalberg, Seksjonsleder.

Anne J. Bruland (ref.)1. Konsulent.

**Tilstede på S-sak 2/14**

Controller Hans Martin Øverkil

**DAGSORDEN**

**S-sak 1/14 Godkjenning av dagsorden og protokoll fra møtet 12.12.13.**

**Saksdokument:** Innkalling til dagens styremøte og protokoll fra styremøte 12.12.13.

 Dagsorden og protokoll fra møtet 12.12.13 ble godkjent.

**S-sak 2/14 Budsjett ble gjennomgått av Controller Hans Martin Øverkil**

**Saksdokument:** Notat S-sak 2/14 Budsjett 2014-Revidert versjon.

Orientering og diskusjon:

* Langtidsbudsjett
* Status planlagte stillinger
* Budsjett – historikk 2012-2013

 Vedtak:

* Budsjett 2014

Orientering og diskusjon:

* Status reorganisering av internbudsjett AB 2014

**Enstemmig vedtak:**

1. Fakultetsstyret slutter seg til det fremlagte forslaget til arbeidsbudsjett inklusive midler til strategiske midler på 1.9 MNOK.

2. Forslag til fordeling av de udisponerte midlene på vel 3.5 MNOK legges frem på neste styremøte 15 mai 2014.

3. Regnskapet for 2013 godkjennes

**Kommentarer til langtidsbudsjettet**:

* Styret savner et regnskapsdokument som viser mere detaljert hva penger er brukt til. Hva ligger bak tallene som blir presentert.

Store budsjettposter bør ha kommentarer og forklaringer.

* Styret ber om et regnskap med kommentarer og noter slik at styret kan sette seg godt inn i regnskapet før neste møte. Etterspør et forenklet oppsett av budsjettet.
* Handlingsplan burde vært presentert før budsjettet.

**Et samlet styre anbefaler at fakultetet har et langtidsbudsjett som går i null.**

**Status planlagte stillinger: Lars Aalberg viser status pr. 1.feb-2014**.

**Styrets kommentarer:**

* Styret ønsker å se hva oversikten /endring av stillinger har å si for fagmiljøet.
* Styret har behov for en bemanningsplan.
* Styret ønsker oversikt over antall studenter/kurs som hører til hvilket institutt.
* Hva er konsekvensene av de disposisjoner som er foretatt – vil det innebære konsekvenser for fagområder eller ikke?
* Er det fagområder som blir tappet?
* Er det en dreining av emneportefølje?

**Kommentarer til budsjettfordeling**:

* Strategiske satsinger ligger ikke i handlingsrommet**.**

Etter lunsj var det omvisning ved KIT ved vikarierende instituttleder Florian Schneider.

**S-sak 3/14 AB-fakultetets Handlingsplan 2014.**

**Saksdokument:** Notat S-sak 3/14 AB-fakultetets handlingsplan 2014.

Dekan Fredrik Shetelig orienterer om fakultetets handlingsplan for 2014.

**Enstemmig vedtak:**

1. Styret slutter seg til de overordnede strategiske føringene i dokumentet.

2. Endelig behandling av handlingsplan utsettes til neste møte.

**Kommentarer fra styret:**

Hva/hvem skal gjennomføre – hva koster penger/hvor mye.

Hva mener fakultetet er viktigst?

Styret ønsker innspill på prioriteringer fra fakultetet

Styret ønsker å se totale midler til rådighet og hva det skal satses på.

Til neste styremøte:

* Fakultetet vil vise hvilke stillinger som vil styrke de forskjellige fag-områdene.
* Lister opp færre strategiske valg, grupperer dem etter hovedpunkter, og viser hva som skal til for å nå disse målene.
* Dialogen må bli forbedret slik at styret lettere kan sette seg inn i materialet.

Undervisningsfeltet – hvilke prioriteringer:

* Konsentrasjon av fagmiljø.
* Forskning og kunstnerisk utviklingsarbeid/Phd – ønsker at dette skal fungere bedre. Økt samarbeid på tvers av institusjoner kan være til hjelp på dette.
* Ønsker evaluering av master i arkitektur
* Ønsker også strategisk tenkning for hvert studieprogram.
* Ønsker en strategi som viser hvordan samfunnsoppdraget kan styrke undervisningen.
* Hva er årsaken til høyt frafall fra arkitektstudiet?

Til informasjon:

* O-saker vil ved neste styremøte merkes som O-sak 1,2 osv.

**S-sak 4/14 Orienteringssaker:**

* KAM-prosjektet i relasjon til campusutvikling ved NTNU.
* Fredrik Shetelig: <http://www.ntnu.no/trykk/publikasjoner/NTNU2060/>
* Bli kjent: Førsteamanuensis Geir Hansen presenterer:
	+ «Metamorfose» - senter for eiendomsutvikling og forvaltning.
	+ «Symbiose» - SFI søknad med tema byggeprosess, samt program for «Byggeprosess» som del av «Prosjekt Norge» ved NTNU.

**S-sak 5/14 Eventuelt**.

* Sjekk med doodle om det er mulig med et ekstra møte.
* Når kan en strategisk bemanningskabal leveres? Styret ønsker en dato for dette.

Et tydelig underlag skal presenteres på neste styremøte.